07/02/2017 | Administración LocalMunicipal
Cambre
Bases concurso de disfraces, comparsas e carrozas Entroido en Cambre 2017

BASES CONCURSO DE DISFRACES, COMPARSAS E CARROZAS ENTROIDO EN CAMBRE 2017 Por Resolución de Alcaldía núm.114/2017 de data 01/02/2017 aprobáronse as bases do concurso de disfraces, comparsas e carrozas do Entroido en Cambre 2017. A continuación transcríbese integramente o texto: “BASES DO CONCURSO DE DISFRACES, COMPARSAS E CARROZAS ENTROIDO EN CAMBRE 2017, 4 DE MARZO, CAMPO DA FEIRA A finalidade deste concurso é estimular e fomentar a participación veciñal nunha festa popular e tradicional como o Entroido. Modalidade de DISFRACES 1.–Nesta modalidade hai dúas categorías: infantil (menos de 12 anos) e xeral (a partir de 12 anos), na que se poderá concursar de forma individual ou en grupo. No caso dos grupos, para participar nunha categoría ou noutra, terase en conta a idade da maioría das persoas participantes.2.–A inscrición realizarse no interior da carpa inmediatamente antes do desfile onde terá lugar a entrega dun número. Non se permitirá subir ao escenario aqueles complementos dos disfraces que superen un metro cadrado. Modalidade de COMPARSAS 3.–Poderán participar os grupos previamente inscritos, compostos dun mínimo de seis persoas con disfraces que teñan relación entre si, que formen parte do desfile desde as naves de Cela (Polígono de Graduil) ata o Campo da Feira e que se presenten ante o xurado ao chegaren a súa quenda, onde poderán realizar un pequeno espectáculo (interpretación musical, coreográfica, escenificación.) de 3 a 4 minutos. As comparsas poderán traer un CD coa música de acompañamento para a súa interpretación; este CD facilitaráselle á organización uns minutos antes da actuación ou cando se lles requira. Deberán achegar xunto coa inscrición un documento coas indicacións para o técnico/a de son.4.–As comparsas do municipio terán unha gratificación individual por participar por un importe de 100,00 €, sempre que o número delas non supere o total de 5. No suposto de que se supere, repartiríase proporcionalmente a cantidade total presupostada entre elas. Considérase comparsa do municipio, a composta na súa maioría por persoas empadroadas neste concello. Modalidade de CARROZAS 5.–Poderán participar todas as carrozas presentes nas naves de Cela ás 16.00 horas e previamente inscritas, compostas de seis ou máis compoñentes e que formen parte do desfile dende o lugar de concentración ata o Campo da Feira. Enténdese como carroza calquera estrutura remolcada por vehículo motorizado ou construída sobre el, cunha decoración especial e cunha elaboración debidamente coidada, cun mínimo de 2 rodas e con capacidade mínima para 4 persoas, sempre que o xurado a cualifique coma tal. A altura máxima será de 4, 20 m, no caso de que se supere a altura os elementos deben ser desmontables.6.–As carrozas asistentes do municipio terán unha gratificación individual por participar por importe de 200 €. No suposto de que o número destas supere o total de 17, repartiríase proporcionalmente a cantidade total prevista entre elas. Para que unha carroza sexa considerada do municipio, deberá estar composta na súa maioría por persoas empadroadas neste Concello.7.–As carrozas participantes do municipio de iniciativa social, terán unha gratificación individual por importe de 300 €. No caso de que o número destas supere un total de 5 repartiríase proporcionalmente a cantidade total prevista entre elas. A condición de iniciativa social. será revisada por un técnico municipal.8.–Aqueles participantes na modalidade de carroza con dereito a gratificación que tamén se presenten como comparsa, só poderán percibir a gratificación para carrozas. INSCRICIÓN PARA CARROZAS E PARA COMPARSAS 9.–O período de inscrición é do xoves 13 de febreiro ao xoves 2 de marzo. A inscrición formalizarase mediante a presentación da dita ficha en calquera Rexistro Municipal (na Casa do Concello en horario, de luns a venres de 9.00 a 14.00h, no rexistro da Casa das Palmeiras de 9.00 a 11.00 e de 12.00 a 14.00 na urbanización da Barcala (Rúa Río Barcés n.º 6) ou na sede electrónica (sede. cambre. es), sen prexuízo do disposto no art.16.4 da Lei 39/2015, de 1 de outubro, do Procedemento Administrativo Común das Administracións Públicas. Para estes efectos, a data de inscrición a considerar será a de entrada no Rexistro do Concello de Cambre. PREMIOS 10.–Os premios a outorgar son as cantidades sinaladas nestas bases. O xurado poderá declarar desertos calquera deles.11.–No mesmo acto e publicamente coñecerase a decisión do xurado, facéndose entrega do xustificante do premio. O pagamento dos premios realizarase mediante transferencia bancaria. Con todo, con carácter previo ao pagamento, comprobarase que os premiadas/os estean ao corrente das súas obrigas tributarias e coa Seguridade Social, non podendo recibir o premio de incumprirse esta condición. Os premios da modalidade de disfraces consistirán nun cheque-agasallo. Poderán ser trocados nos establecementos colaboradores de Cambre por libros, xogos didácticos ou material escolar, material deportivo ou téxtil. O cheque.–agasallo poderase mudar dende o 10 de marzo o 10 de xullo de 2017. PAGO DOS PREMIOS 12.–Para o pago dos premios e/ou gratificacións é necesaria a presentación no rexistro de entrada da seguinte documentación: a) Ficha do formulario de datos fiscais debidamente cumprimentada. b) Fotocopia do NIF do premiado, ou do seu representante legal, no seu caso, e a de dous representantes no suposto de grupo. c) No caso das asociacións deberán aportar o CIF e o número de conta da propia asociación. A data límite para entregar a documentación é o 4 de abril de 2017. A non presentación da documentación en prazo ocasionará a perda do dereito a percepción do premio e/ou gratificación. Cara os efectos do pago dos premios na instancia “Datos fiscais” sinalarase un número de conta bancaria, titularidade do premiado, do representante ou dun dos representantes. Coa transferencia entenderase aboado o premio correspondente.13.–A presentación no rexistro de entrada da documentación establecida nas bases do concurso para que se faga efectivo o premio, implica a autorización ao Concello para obter da Axencia tributaria estatal datos sobre o cumprimento das súas obrigas con esta. ASPECTOS XERAIS 14.–A organización establecerá a orde no desfile e a orde de actuación, no caso das comparsas e disfraces. As carrozas serán emprazadas durante a celebración da festa. As decisións tomaranse atendendo a criterios de seguridade.15.–A organización poderá descualificar aquelas propostas que se consideren vexatorias, especialmente para as minorías étnicas, as persoas con discapacidade, as mulleres. 16.–Non se autoriza a participación de animais como acompañantes. XURADO 17.–O xurado estará composto por tres persoas invitadas e de recoñecido prestixio, alleas á organización dos actos, presidido polo concelleiro da Área de Cultura, Deportes e Mobilidade ou pola persoa na que delegue, con voz pero sen voto, e actuará como secretario/a un/unha funcionario/a do Concello.18.–A participación neste concurso do Entroido 2017 en Cambre implica o coñecemento e aceptación destas bases. Calquera circunstancia non prevista será resolta pola organización ou o xurado, segundo corresponda, sendo a súa decisión inapelable. CRITERIOS DO XURADO 19.–O xurado valorará os seguintes aspectos: a) A orixinalidade, estética, creatividade e traballo na elaboración dos disfraces, comparsas e carrozas. b) A posta en escena, animación musical, a capacidade de interacción co público e a mobilización das masas, a sátira e a crítica social. c) Conservación do “Entroido tradicional.” d) O uso do galego, tanto oral como escrito f) O xurado poderá non valorar aquelas propostas similares ás recreacións históricas celebradas no municipio”. Cambre, 1 de febreiro de 2017. O alcalde Óscar A. García Patiño